கேள்வி: சட்னா டைட்டஸ் - திரைப்பட வாழ்க்கை பற்றி விளக்கவும்.
பதில்: சட்னா டைட்டஸ், குறைந்த செலவில் எடுக்கப்பட்ட தமிழ்த் திரைப்படமான ''குரு சுக்ரன்'' (2015) மூலம் தமிழ்த் திரைப்படத்துறையில் நடிகையாக அறிமுகமானார். பின்னர் சசி (இயக்குநர்) இயக்கிய விஜய் ஆண்டனி நடித்த ''பிச்சைக்காரன் (திரைப்படம்)'' (2016) படத்தில் கதாநாயகியாக நடித்துள்ளார். பீட்சா விற்கும் கடையில் வேலை செய்யும் சுயாதீனமான பெண்ணாக சித்தரிக்கப்பட்ட டைட்டஸ், அவரது நடிப்பிற்காக விமர்சன ரீதியான பல்வேறு தரப்பினரின் பாராட்டுகளைப் பெற்றுள்ளார். தி இந்து பத்திரிகையில் இத்திரைப்படத்தின் "புத்துணர்ச்சிக்கு காரணமானவர்" என்று தனது விமர்சனத்தில் கூறியுள்ளது. சிபி டாட் காம் என்ற இணையதளத்தில் "மிகவும் அழகாக உள்ள கதாநாயகி, இயல்பான தோற்றத்தில், பக்கத்துவீட்டு பெண்ணைப்போல இருக்கிறார்"என்று பாராட்டியுள்ளது. அந்த ஆண்டில் வெளிவந்த திரைப்படங்களில் மிகவும் வெற்றிகரமான திரைப்படங்களில் இதுவும் ஒன்றாகும், அதே நேரத்தில் அதன் மொழிமாற்றம் செய்யப்பட்ட தெலுங்கு பதிப்பும் லாபகரமான வணிகத்தை செய்தது. இந்த படத்தின் வெற்றி, டைட்டஸை ''எய்தவன்'' (2017) மற்றும் ''திட்டம் போட்டு திருடுற கூட்டம்'' (2017) உள்ளிட்ட படங்களில் நடிக்க வாய்ப்பினை ஏற்படுத்தி கொடுத்தது., மேலும் அவர் பிரபல இயக்குநர் அமீர் ''சந்தான தேவன்'' (2018) படத்திலும் நடிக்க ஒப்பந்தம் செய்யப்பட்டார்.